Anne Grete Eriksen
Store norske leksikon,Kunst og estetikk,Dans,Scenisk dans,Moderne- og samtidsdans,Moderne- og samtidsdans: norske kunstnere og kompanier
Anne Grete Eriksen er en norsk danser, koreograf og pedagog. Hun er utdannet ved Den Norske Operas ballettskole, pedagoglinjen, i tillegg til studier både ved Dartington College of Arts og Laban Centre of Movement and Dance i London.
Sammen med danseren og koreografen Leif Hernes dannet hun gruppen Dansdesign i 1978. Under OL på Lillehammer i 1994 var begge de to koreografene ansvarlig for danseinnslagene under åpnings- og sluttseremoniene.Eriksen ble ansatt ved Statens Balletthøgskole i 1980, og har ledet koreografiutdannelsen siden 1983. Hun ble ved samme sted utnevnt til professor i dans i 2002.Eriksen mottok Danseinformasjonens Ærespris i 2011. Les mer i Store norske leksikon dans i Norge